《题灯》
宋代·陈烈

富家一碗灯，太仓一粒粟；
贫家一碗灯，父子相聚哭。
风流太守知不知？惟恨笙歌无妙曲。

作者简介：宋福州侯官人，字季慈，号季甫先生。尝以乡荐试京师不第，即罢举。仁宗时屡召不起。欧阳修举为国子直讲，不拜。哲宗元祐初，诏为本州教授，不受禄，敝衣粝食，处之裕如。稍有余，即以周济贫乏者。与陈襄、周希孟、郑穆称海浜四先生。卒年七十六。